cyanic-selkie/wikianc huggingface dataset:
रिफ्लेक्शन नेबुला
खगोलशास्त्र में रिफ्लेक्शन नेबुला (Reflection nebula) नेबुला सभ के एगो परकार हवे; ई अंतरिक्ष में अइसन इंटरस्टेलर डस्ट (तारा सभ के बीचा के धूर) के बदरी सभ होखे लीं जे आसपास के कौनों तारा (चाहे कई गो तारा सभ) के रोशनी के रिफ्लेक्ट करे लीं आ इहे रिफ्लेक्शन उजास के रूप में देखलाई देला। रिफ्लेक्ट करे के मतलब कि तारा के रोशनी एह तारा सभ के बीचा के धूर से टकरा के पृथिवी के ओर लवटे ला आ इहे हमनी के दूरबीन चाहे खाली आँख देखलाई पड़े ला। इहे कारन हवे की अइसन रिफ्लेक्शन नेबुला सभ से आवे वाला रोशनी के स्पेक्ट्रम ओह तारा सभ के रोशनी के स्पेक्ट्रम पर निर्भर होखे ला जिनहन के रोशनी ई नेबुला रिफ्लेक्ट क रहल होखे लीं।
राज्य चुनाव आयोग (भारत)
राज्य चुनाव आयोग चाहे राज्य निर्वाचन आयोग (States Election Commission) खुद शासित आ बिधिक संस्था होखे लें जे भारतीय राज्य सभ में नगर निकाय (नगर निगम, नगरपालिका) आ ग्राम पंचायत वगैरह आ भारतीय चुनाव आयोग द्वारा निर्धारित अउरी कौनों अइसन निकाय के चुनाव करावे लें। भारतीय संबिधान के अनुच्छेद 324 द्वारा भारतीय चुनाव आयोग के अस्थापना भइल हवे जे एगो संबैधानिक संस्था हवे जबकि राज्य चुनाव आयोग सभ बिधिक संस्था हवें आ इनहन के नियुक्ती राज्यपाल (गवर्नर) करे लें।
पावर आ जिम्मेदारी
भारत में राज्य चुनाव आयोग सभ के नीचे लिखल जिम्मेदारी दिहल गइल बाड़ीं:
नोट
<references group="नोट"/>
कंप्यूटर भाषा
संगणक भासा एगो अईसन भासा होला जेकर परीओग संगणक कोड चाहे परोगराम कोड बनावे बदे होला।
अमेरिका में कोविड-19 महामारी
बैस्विक स्तर पर कोरोनावायरस महामारी जे सार्स-कोव-19 नाँव के नया किसिम के वायरस से होखे वाली बेमारी कोविड-19 (COVID-19) नाँव कारण फइलल बाटे, अमेरिका में पहिली बेर 15 जनवरी के पहुँचल। अमेरिका के सगरी 50 राज्य, वाशिंगटन डीसी, सगरी अमेरिकी राज्यक्षेत्र सभ में दर्ज कइल गइल बाड़ें सिवाय अमेरिकी सामोआ आ उत्तर मैरियाना दीप के।, अमेरिका में दुनिया भर में सभसे बेसी सक्रिय केस बाड़ें।
अक्षर
अक्षर, अच्छर भा आखर (letter; लेटर ) ओह भाषा सभ में जे लिखाई खातिर वर्णमाला के इस्तेमाल करें लीं, अलग-अलग आवाज के देखावे वाला चीन्हा होखे लें। हर अक्षर के निश्चित उच्चारण भा आवाज होखे ला।
भिवंडी
भिवंडी (Bhiwandi) भारत के महाराष्ट्र राज्य में एक ठो शहर बा।
जनसांख्यिकी
साल 2011 के जनगणना अनुसार भिवंडी के कुल शहरी जनसंख्या 709665 बाटे आ आसपास के उपशहरी इलाका के मिला लिहल जाय तब कुल जनसंख्या 737411 बा। जनसंख्या के हिसाब से ई भारत के 62वाँ शहर बाटे। जनगणना आँकड़ा के मोताबिक एह शहर में लिंगानुपात 709 आ साक्षरता के दर 79.48% बाटे।
होराती आऊर कुरियाती
रोमन साम्राज्य के घड़ी के एगो काथा मे, होराती तीन गो जोईञा भाई रहऽसन। काथा मे होराती सभ के कुरियाती सभ से जुध होला आ होराती बिजई हो जालऽसन।
स्विस आल्प्स
स्विट्जरलैंड में मौजूद अल्पाइन इलाका के स्विस आल्प्स भा स्विस ऐल्प्स के रूप में जानल जाला। ई स्विस पठार आ जूरा परबत के साथे मिल के स्विट्जरलैंड के तीन गो प्रमुख भौतिक प्रदेश में से एक हवे। एकर बिस्तार पच्छिमी आल्प्स आ पूरबी आल्प्स दूनों पर बा आ एही कारन कभीकभार एकरा के सेंट्रल आल्प्स भी कह दिहल जाला। जहाँ एक ओर एकर उत्तरी बर्नीज आल्प्स से ले के अपेंजेल आल्प्स तक के परबत श्रेणी सभ पूरा तरीका से स्विट्जरलैंड देस के सीमा के भितरें पड़े लीं, ओहिजे एकर दक्खिनी श्रेणी सभ जिनहन में मोंट ब्लांक मैसिफ़ से ले के बर्नीना मैसिफ़ शामिल बाड़ें, फ्रांस, इटली, ऑस्ट्रिया आ लिख्स्तेंटाइन के साथे सीमा सझिया करे लीं।
भारत में कोविड-19 महामारी
एह रोग के परकोप के चलते एक दर्जन से बेसी राज्य सभ में एकरा के महामारी घोषित कइल गइल बाटे जहाँ महामारी एक्ट, 1897 के बिधान लागू कइल गइल बाड़ें आ शिक्षा संस्थान आ अउरी कई किसिम के बानिज्यिक संस्था सभ के बंद कइल गइल बाटे। सगरी टूरिस्ट वीज़ा सभ के सस्पेंड क दिहल गइल बाटे काहें से के ज्यादातर मामिला सभ बाहर से आवे वाला लोगन में दर्ज कइल गइल बाटे।
22 मार्च 2020 के प्रधानमंत्री के कहनाम अनुसार 14-घंटा के ख़ुद जनता द्वारा कर्फ्यू बितावल गइल। एकरे बाद सरकारी रूप से 75 जिला सभ के बड़ शहरन में तालाबंदी लगावल गइल जहाँ-जहाँ बेसी मामिला दर्ज भइल रहलें। आगे चल के, 24 मार्च के परधानमंत्री के संबोधन के बाद 21 दिन के तालाबंदी पूरा देस में लागू कइल गइल जेकरा चलते सगरी 1.3 बिलियन लोग परभावित बा।
टाइमलाइन
भारत में सभसे पहिला तीन केस इहाँ के केरल राज्य में मिललें, ई तीनों जने चीन के वुहान से आइल बिद्यार्थी रहल लोग। रोग के संक्रमण के बढ़ती तेज तब भइल जब मार्च के महीना में पूरा देस भर से कई मामिला सोझा अइलें। इनहना में जादेतर केस अइसन लोग से जुड़ल रहलें जे लोग एह बेमारी से ग्रसित देस सभ के यात्रा कइले रहे। 10 मार्च के कुल केस के संख्या 50 पहुँच गइल। 12 मार्च के एगो 76-साल के ब्यक्ति जे सऊदी अरब से आइल रहलें एह रोग से मरे वाला पहिला ब्यक्ति बनलें। कुल केस 15 मार्च के 100 पहुँचल आ 20 मार्च के 250 भइल, आ 24 मार्च के ई गिनती 500 पार क गइल। 24 मार्च तक ले कुल मौत 10 रहल।
सार्क कांफ्रेंस
13 मार्च के प्रधानमंत्री नरेंद्र मोदी ई प्रस्ताव रखलें कि सार्क देस सभ आपस में मिल के एह महामारी से लड़ें आ उनके अइसन आइडिया के नेपाल, मालदीव, श्री लंका आ भूटान के देसन द्वारा स्वागत कइल गइल। 15 मार्क के सार्क देस सभ के नेता लोग के साथे एगो वीडियो कांफ्रेंसिंग के सार्क देसन खातिर परधानमंत्री inr 740000000 के COVID-19 इमरजेंसी फंड बनावे के घोषणा कइलेन।
जी20 कांफ्रेंस
मोदी जी20 समूह के एगो वर्चुअल कांफ्रेस करे के कहलें जवना से कि COVID-19 के निपटे के तरीका पर चर्चा हो सके आ बैस्विक अर्थब्यवस्था के एकरे परभाव से बचावे पर बात हो सके। उनका एह कदम के तारीफ भइल आ रूस, अमेरिका आ सऊदी अरब नियर देस एकर समर्थन कइलेन।
देस के संबोधन
19 मार्च के मोदी लोगन से अतवार, 22 मार्च के सबेरे 7 बजे से 9 बजे रात ले 'जनता कर्फ्यू' (माने ख़ुद अपने ऊपर कर्फ्यू मान लेवे) के कहलें। ऊ सभ भारतीय लोग से अपना घरे में रहे के कहलें कि कुछ हप्ता घर से काम करें। अपना घर के बालकनी आ छत पर आ के ओही दिन 5 बजे ताली या थरिया बना के इमरजेंसी सर्विस सभ में काम करे वाला लोग के, डाक्टर लोग, पुलिस वाला आ सरकारी कर्मचारी, होम डिलीवरी करे वाला नियर सभ लोग के उत्साह बढ़ावे खातिर कहलें। कोविड आर्थिक रिस्पांस टास्क फोर्स के गठन करे के घोषणा भी एह लाइव संबोधन में कइल गइल।
कर्फ्यू के दिने साँझ के बेरा मोदी जी कई गो ट्वीट कइलेन: "जनता कर्फ्यू COVID-19 के खिलाफ लड़ाई के एगो सुरुआत भर बाटे"। लोगन के एकरा के पूरा करे खातिर कहलें आ एकरे भर के सफलता न मान लेवे के कहलें। जहाँ जिला में तालाबंदी लागू रहल उहाँ लोगन से घरे से बाहर न निकले के कहलें।
24 के मोदी एक बेरी अउरी देस के संबोधित कइलेन। एह संबोधन में ऊ कहलें कि, "आप सभ ई देख रहल बाड़ीं कि दुनिया के सभसे एडवांस देस सभ ले एह महामारी के सोझा एकदम बेसहारा बाड़ें...सगरी तइयारी आ कोसिस के बावजूद कोरोनावायरस एतना तेजी से फइल रहल बाटे कि ई देस सभ क्राइसिस के मैनेज करे में मुश्किल में बाड़ें।" कहलें कि एकलौता तरीका बाटे कि एकरा चक्र के सोशल डिस्टेंसिंग से तूरल जाय। ऊ पूरा देस भर में तालाबंदी के घोषणा कइलेन जे 21 दिन खाती लागू रही। एह समय में लोग से अपना घर में रहे के कहल गइल बाटे।
उनके द्वारा सेहत सुबिधा सेक्टर खातिर inr 150000000000 मदद के घोषणा कइल गइल बाटे। एह पइसा के इस्तमाल टेस्ट सुबिधा बनावे, पर्सनल प्रोटेक्टिव एक्विपमेंट (पीपीई) बनावे, आइसीयू बनावे आ वेंटिलेटर बनावे खाती कइल जाई अउरी मेडिकल कर्मचारी लोग के ट्रेनिंग देवे खाती इस्तमाल होखी।
एच वन इलाका
एच वन इलाका चाहे एच वन क्षेत्र (H I region) अंतरिक्ष में अइसन इंटरस्टेलर बदरी वाला इलाका हवें जे न्यूट्रल एटॉमिक हाइड्रोजन (HI) से बनल हवें आ इनहन में हीलियम आ अउरियो कुछ तत्व पावल जालें।
नाँव
अंग्रेजी में ई नाँव HI चाहे H I लिखल जाला आ ऍच वन पढ़ल आ बोलल जाला। अंग्रेजी के अच्छर एच (H) हाइड्रोजन के चीन्हा हवे आ I रोमन अंक हवे एक खातिर। खगोलशास्त्र में I चीन्हा के इस्तेमाल न्यूट्रल परमाणु सभ खातिर कइल जाला।
मनुला इमाज़
मनुला इमाज़ (जनम: 14 जुन 1979) मैक्सिको के एगो अदाकारा बाड़ी।
एच टू इलाका
एच टू इलाका चाहे एच टू क्षेत्र (H II region) अंतरिक्ष में, तारा सभ के बीचा में बदरी (इंटरस्टेलर बदरी) वाला इलाका हवें जे आयोनाइज्ड हाइड्रोजन से बनल बाड़ें।
भारतीय कला
भारतीय कला कई तरह की कला क संग्रह ह जवने में, प्लास्टिक कला (जइसे की, माटी क बर्तन बनवले क कला और मूर्तिकला), दृश्य कला (जइसे की चित्रकारी), आउर कपड़ा से जुड़ल कला (ासे की बुनल रेशम) क समावेश होला। भूगोलीय तौर प देखल जा त इ जवन आज क भारत, पाकिस्तान और बांग्लादेश बा ओके लिहले पूरा भारतीय उपमहाद्वीप पर फैलल बा। भारतीय कला क विशेषता डिज़ाइन क एगो बरियार आधार ह जवन की एकरी आधुनिक और परम्परागत रूप में झलकेला।
भारतीय कला क अवशेष 3सरा सहस्राब्दी ईसा पूर्व में मिलेला। ओ समय से इ अपनी आधुनिक बनले की सफ़र में समयानुसार कईगो अलग-अलग सभ्यता और धर्म जैसे की हिन्दू, बौद्ध धर्म, जैन धर्म, इस्लाम की संपर्क में आइल।
एतिहासिक कला में, पत्थर और धातु पर बनल मूर्ति अन्य साधन पर बनल पुरातन कला से बेहतर तरीका से भारतीय वातावरण में जीवंत आ सुरक्षित रहल।
पाषाण कला
भारत की पाषाण कला में पत्थर प नक्काशी और चित्रकारी क समावेश होला। एगो अंदाज की अनुसार एइसन कुल 1300 पाषाण कला क जगह बा जहाँ 10 लाख क एक चौथाई से अधिक छोट बड़ मूर्ति बनल बा। डॉ. वी. एस. वालंकर मध्य भारत में विन्ध्य पवर्तमाला की लगे स्थित कई गो चित्रकारी से भरल पत्थर क आश्रय स्थल क खोज कई न। एमें से भीमबेटका चट्टान आश्रयस्थल के यूनेस्को की तरफ से विश्व धरोहर घोषित कइल गइल बा। ज्यादातर एइजा बनल चित्र में जानवरन की साथ मानव जीवन, शिकार और पत्थर क उपयोग चित्रित कइल गइल बा।
मौर्य कला
सम्राट अशोक जिन क मृत्यु 232 ईसा पूर्व भइल, अपनी 40 वर्ष की शासनकाल की मध्य में बौद्ध धर्म अपनव न, उ बुद्ध की जीवन प आधारित कईगो स्तूप बनव न। अशोक क बनवावल मशहूर चार जानवरन वाला सिंह स्तंभ के आजादी की बाद भारत की राष्ट्रीय प्रतीक की रूप में मान्यता दिहल गइल।
बौद्ध कला
मौर्य काल की बाद बौद्ध कला से संबंधित मूर्ति विपुल मात्रा में बच गइल। साँची, भरहुत और अमरावती में बौद्ध कला क दर्शन हो जाला। ओ समय क बनल स्तूपन क देवाल भगवान बुद्ध की जीवन के दर्शाए वाला नक्काशी काम से भरल बा।
गुप्तकालीन कला
गुप्तकाल में उत्तर भारत क सब धरम से जुड़ल कला अपनी चरम प लउकेला। ए समय में पत्थर प बनल हिन्दू देवी देवता, बुद्ध क मूर्ति आ जैन तीर्थंकर क मूर्ति जैसन कला क उद्भव भइल जवन की लम्बा समय ले टिकल।
मध्यकालीन राज और पूर्व मध्ययुगीन काल
ए समय में दक्षिण भारत से कला क विस्तार देखे के मिलेला। ए समय में पल्लव राजा महाबलीपुरम क तट मंदिर बनववन स, जेमें द्रविड़ काल क स्थापत्यकला क झलक देखे के मिलेला। एकरी बाद चोल राज न क समय आइल, उन्हन की समय में बनल मशहूर चोल मंदिरन के यूनेस्को द्वारा विश्वधरोहर क दर्जा मिलल बा।
एडम स्काई
एडम गैरी नीट (1976 भा 1977 - 4 मई 2019) जिनका मोडियम चाहे एडम स्काई ओ के नांव से जानल जाला ऑस्ट्रेलिया के एगो डिजे रहन।
सहारनपुर
सहारनपुर (Saharanpur) भारत के उत्तर प्रदेश राज्य में एक ठो शहर बा।
जनसांख्यिकी
साल 2011 के जनगणना अनुसार सहारनपुर के कुल शहरी जनसंख्या 705478 बाटे आ आसपास के उपशहरी इलाका के मिला लिहल जाय तब कुल जनसंख्या 705478 बा। जनसंख्या के हिसाब से ई भारत के 63वाँ शहर बाटे। जनगणना आँकड़ा के मोताबिक एह शहर में लिंगानुपात 898 आ साक्षरता के दर 76.32% बाटे।
एंजेला केली
एंजेला केली (जनम 10 मार्च 1971) कनाडा के एगो फुटबाल खेलाड़ी बाड़ी जेवन की कनाडा के महिला फुटबाल दल के मिडफील्डर बाड़ी। 1995 के महिला विश्वा कप मे ऊ टीम के सदस्य रही।
उष्णकटिबंधी बरखाबन जलवायु
उष्णकटिबंधी बरखाबन जलवायु (tropical rainforest climate) चाहे भूमध्यरेखीय जलवायु (equatorial climate) एक किसिम के उष्णकटिबंधी जलवायु हवे जे आमतौर पर भूमध्यरेखा के 10 से 15 डिग्री उत्तर आ दक्खिन ले मिले ले। एह जलवायु के बिसेसता भारी बरखा, तापमान में कम बदलाव आ पूरा साल भर बरखा होखल महत्व के लच्छन बाने। कोपेन के जलवायु बर्गीकरण में एह तरह के जलवायु के Af प्रकार के जलवायु बतावल गइल हवे। ई जलवायु टिपिकल रूप में गरम, बहुत नम आ बरखा वाली होखे ले।
गुंटूर
गुंटूर (Guntur) भारत के आंध्र प्रदेश राज्य में एक ठो शहर बा।
जनसांख्यिकी
साल 2011 के जनगणना अनुसार गुंटूर के कुल शहरी जनसंख्या 6,47,508 बाटे आ आसपास के उपशहरी इलाका के मिला लिहल जाय तब कुल जनसंख्या 6,73,952 बा। जनसंख्या के हिसाब से ई भारत के 65वाँ शहर बाटे। जनगणना आँकड़ा के मोताबिक एह शहर में लिंगानुपात 1019 आ साक्षरता के दर 80.4% बाटे।
पिछोला झील
पिछोला झील भारतीय राज्य राजस्थान के उदयपुर शहर में एगो बनावटी झील बाटे। एकर निर्माण 1362 में भइल आ ई साफ पानी के झील हवे। एकर नाँव एकरे बगल के गाँव पिछोला के नाँव पर रखल गइल। ई उदयपुर शहर के आसपास मौजूद कई ठे झील सभ के झुंड के हिस्सा हवे जिनहन के निर्माण कई सौ साल में भइल जवना से कि शहर में पिए के पानी आ सिंचनी खातिर पानी के बेवस्था हो सके। एही झीलवे में जग मंदिर आ जग निवास नाँव के दू गो भवन दीप पर मौजूद बाड़ें जहाँ से एह झील के अलग-अलग हिस्सन के खुबसूरती के नजारा कइल जा सके ला।
वर्णमाला
वर्णमाला (alphabet; अल्फाबेट) कुछ बोलल जाए वाली भाषा सभ के शब्द चाहे उदगार सभ के लिखे के चीन्हा सभ (जिनहन के वर्ण भा अच्छर कहल जाला) के मानल सेट होला। अक्षर चाहे वर्ण के रूप में लिखाई के ई चीन्हा सभ ग्राफेम कहालें जे कुछ खास आवाज के उच्चारण के चिन्हित करे लें जिनहन के फोनेम कहल जाला। अक्षर वाला वर्णमाला के इस्तेमाल से लिखाई सगरी भाषा सभ में ना होखे ला - जइसे कि चाइनीज भाषा में लिखे खातिर आइडियोग्राम सभ के इस्तेमाल होला जे कौनों अलग-अलग आवाज के हिस्सा भा फोनेम के ना बलुक पूरा शब्दवे के चिन्हित करे लें। कुछ भाषा सभ में आवाज के छोट-छोट टुकड़ा, जिनहन के सिलेबल कहल जाला, के लिखाई के चीन्हा सभ द्वारा लिखल जाला।
वर्णमाला लिखाई के सिस्टम भा लिपि के हिस्सा होला। लिखाई के सिस्टम भा लिपि में वर्णमाला के अक्षर सभ के अलावा अउरी सहायक चीन्हा होखे लें जइसे कि बिराम चीन्हा वगैरह। उदाहरण खातिर ई लेख भोजपुरी भाषा में आ देवनागरी लिखाई के वर्णमाला में लिखल गइल बाटे। अंग्रेजी भाषा अंग्रेजी अल्फाबेट सभ के इस्तेमाल से लिखल जाले जे रोमन वर्णमाला से निकलल सिस्टम हवे। अइसन वर्णमाला वाली लिपि सभ के अलावा अइसन लिपि भी बाड़ीं जे लिखे खातिर अक्षर भा वर्ण के इस्तेमाल ना करे लीं बलुक चित्र सभ के इस्तेमाल करे लीं। अइसन चित्रलिपि सभ में वर्णमाला ना होला।
तकनीकी अर्थ में पहिला वर्णमाला के रचना प्राचीन मिस्र के लोग कइल। एह मिस्रदेसी सिस्टम में छोट एक-शाब्दिक चीन्हा सभ के इस्तेमाल लोगोग्राम खातिर उच्चारण गाइड लिखे खातिर कइल जायँ, चाहे कौनों अइसन वर्ण जे कौनों शब्द, या रूपक के प्रतिनिधित्व करे आ बाद में, बिदेसियो शब्द लिखे खातिर इस्तेमाल कइल जाए लागल। एकर इस्तेमाल 5वीं सदी ईसवी ले भइल। पहिली पूरा तरीका से ध्वन्यात्मक लिपि, प्रोटो-सिनैटिक लिपि, जे फीनिक्स वर्णमाला में बिकसित भइल, पहिली वर्णमाला मानल जाले आ ई अरबी, सिरिलिक, ग्रीक, हिब्रू, लैटिन समेत अधिकतर आधुनिक वर्णमाला, अबजाद आ अबुगिडा सभ के पुरखिन हवे, आ संभवतः ब्राह्मी लिखाई के भी। एकर रचना आधुनिक मिस्र के सिनाई प्रायदीप में सेमिटिक भाषी मजदूर आ गुलाम लोग द्वारा कइल गइल जेह में आवाज सभ के वर्णन करे खातिर मिस्र के परिवेश में मौजूद चित्रलिपि सभ के कुछ चीन्हा सभ के बीछ लिहल गइल जबकि एकरे बिपरीत कनान भाषा सभ के चीन्हा उच्चारण के ना बलुक शब्दार्थ के बतावे वाला रहलें।
अंग्रेजी के शब्द अल्फाबेट के उत्पत्ति अल्फा आ बीटा से भइल हवे जे ग्रीक लिखाई के पहिला दू अक्षर हवें। संस्कृत शब्द वर्णमाला के अरथ होला वर्ण - माने कि अक्षर सभ - के माला भा लर।
पियर रिव्यू
पियर रिव्यू (peer review) कौनों काम भा रचना के अइसन मूल्यांकन आ समीक्षा होला जे ओह काम के रचनाकार के समकक्ष अउरी दूसर साथी बिद्वान लोग द्वारा कइल जाय।
.gov
.gov इंटरनेट के डोमेन नाँव सिस्टम में एक ठे स्पोंसर्ड टॉप लेवल डोमेन बाटे। ई यूनाइटेड स्टेट्स ऑफ अमेरिका के सरकार द्वारा इस्तमाल होला। अमेरिकी सरकार एक मात्र अइसन देस बाटे जेकरा के एह लेवल के डोमेन नाँव बाटे, बाकी सभ देस एकरा से नीचे के लेवल के डोमेन इस्तेमाल करे लें; उदाहरण खातिर भारत सरकार के द्वारा इस्तमाल होखे वाला डोमेन नाँव .gov.in बाटे।
पवई झील
पवई झील बंबई में एगो बनावटी झील बा। एह जगह पर पहिले पवई नाँव के गाँव रहल। वर्तमान उपनगरीय इलाका पवई के नाँव एह झील के नाँव पर रखल गइल बा। एही झील के पूरुब किनारे आइआइटी मुंबई बा आ झील के चारों ओर अउरी होटल आ अपार्टमेंट सभ के निर्माण भइल बा।
झील के पानी, पिए वाला पानी के रूप में सप्लाई होखे जे अब पिए लायक ना रह गइल बा। ई झील से मीठी नदी निकल के एकर पानी बहावे ले।
लिबेसिओ
लिबेसिओ चाहे इटैलियन में लिबेत्चो ( Leveche लेबेच) भूमध्य सागरीय क्षेत्र में पछुआ चाहे दक्खिन-पच्छिम से आवे वाली हवा के नाँव हवे जे मुख्यरूप से कोर्सिका में सालो भर बहे ले; एकरा कारन समुंद्र में उभार पैदा हो जाला आ अकसरहा ई तेज तुफानी पछुआ स्क्वल ले आवे ले। गरमी के सीजन में ईलागातार बहे ले जबकि जाड़ा में एकरा साथे पारापारी ट्रमोंटेन भी बहे ले। शब्द लिबेस्सियो इटैलियन भाषा के शब्द हवे जे मूल रूप से ग्रीक भाषा के हवे आ लैटिन भाषा से हो के आइल हवे; एकर मूल अरथ होला "लीबियाई"।
एम. एम. कीरावनी
कीरवानी कुछ तमिल, मलयालम, कन्नड़ आ हिंदी फिलिमन खातिर भी काम कइले बाड़ें। इनके क्षणा क्षनाम (1991), घराना मोगुडू (1992) , क्रिमिनल (1994), सुभा संकल्पम (1995), देवरागम (1996), अन्नमय्या (1997), जखम (1998), स्टूडेंट नियर रचना सभ में नंबर 1 (2001), पहली (2005), श्री रमदासु (2006), मगधीरा (2009), बाहुबली सीरीज (2015 आ 2017), आ आरआरआर (2022) में आपन काम खातिर मुख्य रूप से जानल जाला।
शुरुआती आ निजी जिनगी
कीरावनी के जनम आंध्र प्रदेश के पश्चिम गोदावरी जिला के कोववूर में एगो तेलुगु भाषी परिवार में गीतकार आ पटकथा लेखक कोडुरी शिव शक्ति दत्त के घरे भइल। निर्देशक एस. एस. राजामौली आ संगीत संगीतकार एम. एम. श्रीलेखा आ कल्याणी मलिक के चचेरा भाई हउवें। ऊ पटकथा लेखक वी. विजयेन्द्र प्रसाद के भतीजा हउवें।
उनकर पत्नी एम. एम. श्रीवल्ली फिलिमन में लाइन प्रोड्यूसर के काम करेली। इनके बड़का बेटा, काल भैरव, एगो गायक हवें आ अपना पिता के कई गो रचना ("दंडालय" गीत) गवले बाड़ें। उनकर छोट बेटा श्री सिम्हा, मथू वडालारा (2019) से आपन शुरुआत कइलें।
ओस्ट्रो
ओस्ट्रो (Ostro) भा औस्त्रो चाहे ऑस्ट्रो (Austro) भूमध्य सागरीय क्षेत्र, आ बिसेस रूप से एड्रियाटिक सागर के इलाका, में दखिनही हवा हवे। ई एह इलाका के लोकल हवा हवे जे दक्खिन ओर से उत्तर दिसा के बहे ले। एकर नाँव लैटिन भाषा के ऑस्टर से आइल हवे जेकर मतलब "दक्खिन दिसा" होखे ला।
ऑस्ट्रो एगो गरम आ नम हवा हवे; नमी के मौजूदगी के कारन बरखा करे ले। हालाँकि, एकरा के कभी-कभार लिबेसिओ आ सिरोको बूझल जा सके ला। लिबेसिओ चाहे लेबेच दक्खिन-पच्छिम से बहे ले आ सिरोको दक्खिन पूरुब से बहे ले।
पीरियॉडिकल साहित्य
पीरियॉडिकल साहित्य (Periodical literature), जिनहन के पीरियॉडिकल पब्लिकेशन चाहे पीरियॉडिकल कहल जाला) निश्चित समय के आँतर पर, लगातार सीरीज में छपे वाला साहित्य होला। सभसे आम उदाहरण पत्रिका (मैगजीन) बाड़ी स जे हप्तावार, महीनावार, तिमाही, छमाहीं छपे लीं। एकरे अलावा एकेडमिक जर्नल, न्यूजलेटर आ इयरबुक नियर चीज सभ एह कटेगरी के प्रकाशन में आवे लीं।
एकेडमिक जर्नल
एकेडमिक जर्नल (academic journal) चाहे बिद्वत्तापूर्ण जर्नल (scholarly journal) अइसन जर्नल भा पीरियॉडिकल (निश्चित समय के आँतर पर छपे वाला प्रकाशन) होलें जिनहन में कौनों अकेडमिक बिसय भा ज्ञान के शाखा के बिद्वात्तापूर्ण लेख, रिसर्च-पेपर आ रिव्यू छपे लें। ई जर्नल साधारण तौर पर पियर-रिव्यू जर्नल होखे लें जिनहन के रेफ्रीड जर्नल भी कहल जाला।
ज्ञान के शाखा के सोभाव के हिसाब से एह जर्नल सभ के रूप आ फंक्शन अलग हो सके लें; बैज्ञानिक जर्नल आ सामाजिक भा कला के बिसय के जर्नल सभ में कुछ अंतर हो सके ला; ई लेख अकेडमिक जर्नल सभ के आम साधारण लच्छन सभ के बारे में बाटे। एह तरह जर्नल सभ के सामग्री के रूप में छपे वाला लेख मौलिक रिसर्च, रिव्यू लेख, आ किताब के रिव्यू होखे ला।
दुनियाँ के पहिला अकेडमिक जर्नल, जर्नल दे सावंस (Journal des sçavans) के मानल जाला जे जनवरी 1665 में छपल। एकरे ठीक बाद फिलोसोफिकल ट्रांजेक्शंस ऑफ़ दि रॉयल सोसाइटी (मार्च 1665), आ मेमोइयर्स दे ल'अकेडमी दे साइंसेस़ (Mémoires de l'Académie des Sciences) (1666) छपे शुरू भइलें। पूरा तरीका से पहिला पियर-रिव्यू जर्नल मेडिकल एस्सेस़ एंड ओब्ज़र्वेशंस (1733) रहल।
बिहारी खाना
बिहारी खाना मुख्यतः, बिहार, झारखंड, पूर्वी उत्तर प्रदेश, बांग्लादेश, गुयाना आ ट्रिनिडाड और टोबैगो में खाईल जाला काहें की एईजा बिहारी लोगन क मौजूदगी बा। बिहारी खाना मुख्यतः शाकाहारी होला काहें की बिहारी समाज बुद्ध आ हिन्दू धर्म क अहिंसा जइसन संस्कार मूल्य से प्रभावित बा ओहिसे इ ज्यादातर लोग  अंडा, मुर्गा, माँस मछली नाहीं खाला लो। हालाँकि, एईजा माँस, मुर्गा, अंडा और मछली खईले क परम्परा देखे के मिल जाला, खासकर मछली काहें की एईजा से सोन, गंगा और गंडक जइसन नदी बहेली स।
दूध से बनल व्यंजन जैसे की दही, छाश, घी, लस्सी आ मक्खन एईजा पूरा साल खाईल जाला। बिहारी खाना उत्तर भारतीय खाना से मिलत जुलत होला लेकिन साथे साथ इ अन्य पूर्वी भारत की खाना से प्रभावित लउकेला (जैसे की एपर बंगाली खाना क प्रभाव देखे के मिलेला)। एईजा क खाना तरबूज, बेल क शर्बत जइसन पनीला खान पान की साथ मौसम की अनुसार बदलतो रहेला। कुछ खाना जैसे की सत्तू क पराठा, चोखा, मछली करी और बिहारी कबाब, पोस्ता दाना क हलुआ एईजा क मशहूर खाना ह।
बिहारी थाली
मौसम की हिसाब से बिहारी खाना क थरियो हर 3-4 महिना में बदलत रहेला। लेकिन चावल, रोटी, अचार, चटनी, दाल आ दूध क व्यंजन थोड़ा बदलाव की साथ बनल रहेला।
लोग वनस्पति तेल की साथ सरसों क तेल इस्तेमाल करेला, आ छौंक लगावे खातिर जीरा चाहें पंचफोरन क उपयोग करेला, पंचफोरन में सौंफ, सरसों, मेथी, अजवाइन आ मंगरैल होला। ए खाना क सबसे ख़ास बात एकर धुआँ प भुनल खाना ह। एकर संदर्भ धुँआ से भुनल लाल मारीचा में देख सकेनी जा, जवने क इस्तेमाल खाना में तेज खुशबु भरे खातिर होला। एकर इस्तेमाल चोखा बनवले में होला। चोखा बैंगन/आलू/टमाटर, साथ में चाहें अकेले भुज के मसल के बनेला।
माँसाहारी खाना
बिहारी माँसाहारी स्वाद क जिक्र मौलाना अबुल कलाम आजाद की संस्मरण में मिलेला, उनकी अनुसार इ खूब स्वाद वाला रहे। बिहारी लोग बिहारी कबाब खातिर खूब मशहूर ह, जवन की एगो माँसाहारी खाना ह। इ व्यंजन मुख्यतः मटन क बनेला और एके रोटी, परौठा चाहें भात की साथ खाइल जाला। चम्पारण क्षेत्र एकर मटन क ग्रिल पर बनल ताश नांव की व्यंजन खातिर खासा मशहूर बा।
राजकुमारी श्रुति
राजकुमारी श्रुती राज्य लक्ष्मी देवी शाह (15 अक्टूबर 1976 - 1 जून 2001) नेपाल के राजा बिरेंद्र आ रानी ऐश्वर्या के धिया रही।
अगुंबे
अगुंबे चाहे अगुम्बे (Agumbe; लोकल: आगुंबे), जेकरा के अगुंबे घाट के नाँव से भी जानल जाला, भारतीय राज्य कर्नाटक के शिवमोग्गा जिला में एगो जगह बा। ई तीर्थहल्ली तालुका (तहसील) के एगो गाँव हवे।
दक्खिनी भारत के पच्छिमी किनारा पर मौजूद पच्छिमी घाट परबत श्रेणी के बीच-बीच में कई जगह दर्रा बाड़ें जिनहन के "घाट" के नाँव से जानल जाला; जइसे कि पाल घाट, भोर घाट, थाल घाट वगैरह। अइसने दर्रा सभ में से मालनड क्षेत्र के ई आगुम्बे घाट भी एगो दर्रा हवे जे शिवमोग्गा भा शिमोगा शहर के उडुपी से जोड़े ला। एह घाट भा दर्रा से हो के जाए वाली सड़क शिमोगा-उडुपी-मंगलोर के एगो प्रमुख रास्ता हवे। सड़क मार्ग के चौड़ीकरण के हाल में दोबारा सुरुआत भइल बा जेकर माँग लमहर समय से रहल बाटे।
एकरे अलावा एह जगह के परसिद्धि "दक्खिन भारत के चेरापूँजी" के रूप में भी हवे काहें से कि ई इलाका भारी बरखा वाला इलाका हवे। ई इलाका घन जंगल वाला इलाका हवे जहाँ बरखाबन (रेनफॉरेस्ट) पावल जालें। ई अपना जीव बिबिधता खातिर भी परसिद्ध हवे। एहिजे अगुंबे रेनफॉरेस्ट रिसर्च स्टेशन के अस्थापना भइल बाटे। प्रमुख रूप से एह रिसर्च केंद्र के किंग कोबरा (भारतीय गेहुअन) साँप के सैंक्चुअरी के रूप में भइल रहल जे एह इलाका के खास पहिचान हवे।
मिडलैंड परीक्षा समूह
मिडलैंड परीक्षा समूह इंग्लैंड, वेल्स आ उत्तरी आयरलैंड के एगो परीक्षा समिति रहे।
ग्रेगाल
ग्रेगाल (Gregale) भूमध्यसागरीय क्षेत्र में एगो लोकल हवा हवे। ई उत्तर-पुरुब दिसा से आवे ले। एकर उत्पत्ती तब होखे ला कम हवादाब के क्षेत्र माल्टा के दक्खिन में बन जाला आ उत्तर-पुरुब ओर से गम्हीर ठंढा हवा आवे ले आ एह दीप के परभावित करे ले। ई हवा अउरियो पच्छिमी भूमध्यसागरीय दीप सभ के परभावित करे ले।
ई इटैलियन भाषा के ग्रेसाले आइल हवे आ ई मूल रूप से ग्रीक हवा के "जकाइन्थोस" दीप से आवे के कारन अइसन नाँव वाली हो सके ले।
अमरावती
जनसांख्यिकी
साल 2011 के जनगणना अनुसार अमरावती के कुल शहरी जनसंख्या 6,47,057 बाटे आ आसपास के उपशहरी इलाका के मिला लिहल जाय तब कुल जनसंख्या 6,47,057 बा। जनसंख्या के हिसाब से ई भारत के 66वाँ शहर बाटे। जनगणना आँकड़ा के मोताबिक एह शहर में लिंगानुपात 961 आ साक्षरता के दर 92.07% बाटे।
घरपझोंग
घरपझोंग नेपाल के गण्डकी प्रदेश के मुस्तांग जिला के 5 गो गांवपालिका सभ में से एगो गांवपालिका ह
परीक्षा समिति
परीक्षा समिति एगो संघ होला परीक्षा आयोजित करेला, आ अंक प्रदान करके प्रमाण पत्र प्रकाशित करेला। एह मे से कोनो कोनो संघ सरकारी होखेलऽसन आ कोनो कोनो अलाभजनक संस्थान होखेलऽसन।
भिखारिनी
भिखारिनी रबींद्रनाथ टैगोर के लिखल प्रथम छोट काथा बाटे। काथा साल १८७७ मे भरती पत्रिका मे सबप्रथम प्रकासित भइल रहे आ ई बांग्ला मे लिखल प्रथम छोट काथा हऽ।
लेवांत (हवा)
लेवांत (Levant) चाहे लेवेंटर (Levanter) भूमध्यसागरीय क्षेत्र में बहे वाली पुरुआ लोकल हवा हवे। ई हवा पच्छिमी भूमध्य सागर आ दक्खिनी फ़्रांस में पुरुब से पच्छिम के बहे ले। जिब्राल्टर के इलाका में आ सटल स्पेन में एकरा के वेनितो दे लेवानते (Viento de Levante) चाहे लेवेंटर कहल जाला।
बीकानेर
बीकानेर (Bikaner) भारत के राजस्थान राज्य में एक ठो शहर बा।
जनसांख्यिकी
साल 2011 के जनगणना अनुसार बीकानेर के कुल शहरी जनसंख्या 644406 बाटे आ आसपास के उपशहरी इलाका के मिला लिहल जाय तब कुल जनसंख्या 644406 बा। जनसंख्या के हिसाब से ई भारत के 67वाँ शहर बाटे। जनगणना आँकड़ा के मोताबिक एह शहर में लिंगानुपात 904 आ साक्षरता के दर 79.29% बाटे।
आटा
आटा अनाज, फल या जड़ के महिन बुरादा (पाउडर) ह। अनाज, फल या जड़ के मील या जाँता या ओखर में पीस/कूट के आटा प्राप्त कईल जाला। आटा से रोटी आ विभिन्न प्रकार के व्यंजन (खाये वाली चीज) बनावल जाऽला। अन्न के आटा से रोटी आ ब्रेड तैयार कईल जाऽला, जवन हमनी के रोज के खाना में शामिल बा। गेंहू के आटा ओशिनिया, यूरोप, दक्खिन अमेरिका, उत्तर अमेरिका, मध्य पूरुब, उत्तर भारत आ उत्तर अफ्रीका के संस्कृति में पावल जाऽला, जहां लोग अपन-अपन संस्कृति के हिसाब से रोटी आ पेस्ट्री (आटा से बनल मिठाई) बनावेला लोग।
पंजाब के जिला सभ के लिस्ट
पंजाब के जिला भारतीय राज्य पंजाब के प्रशासनिक भूगोलीय बिभाजन के ईकाई हवे। एकर प्रशासनिक मुखिया डिप्टी कमिश्नर या जिला मजिस्ट्रेट (डीऍम) होला जे भारतीय प्रशासनिक सेवा के अधिकारी होलें। कानून ब्यवस्था के लागू करे खातिर जिला स्तर पर सुपरिंटेंडेंट ऑफ पुलिस (ऍसपी) आ बन आ बनस्पति से संबंधित कामकाज के मुख्य अधिकारी जिला फॉरेस्ट अफसर होलें।
ओखरी आ मूसर
ओखर आ मूसर धातु, पत्थर या लकड़ी से बनल एक प्रकार के गहिर पात्र (बर्तन) ह, जेमे पदार्थ के डाल के कूट के तोड़ल या पिसल जाला। अक्सर छोट ओखरी जेमे जड़ी-बूटी या मशाला वगैरह कुटल जाला भोजपुरी में खल कहल जाला।
भोजपुरी संस्कृति में ओखर आ मूसर शब्द के प्रयोग द्विअर्थी रूप में भी सुनल जाला, जवन अक्सर भोजपुरी गाना में सुनल जा सकत बा। कुछ भोजपुरी गाना के बोल:
पूजा हेगड़े
पूजा हेगड़े (जनम 13 अक्टूबर 1990) एक ठो भारतीय फिलिम ऐक्ट्रेस बाड़ी।
कयेदी
कयेदी चाहे बंदी होकरा जाला जे आपन इच्छा के बिरुद्ध कोनो कोठारी मे बंद रहेला।
स्टॉकहोम
स्टॉकहोम भा स्टॉकहोल्म ( Stockholm ) उत्तरी यूरोप में स्थित स्वीडन देश क राजधानी आ सबसे बड़ा शहर बा। ई कुल स्कैन्डीनेविया इलाके क भी सबसे बड़ शहरी क्षेत्र बा। 2010 में एकरे नगर निगम के तहत रहै वाले नागरिकन क अबादी 8,51,155 के लमसम रहै। ओ घरी एकरे मय शहरी इलाके में 13.7 लाख लोग आ मय स्टॉकहोम प्रशासनिक क्षेत्र में लगभग 21 लाख बसत रहे। कुल मिलायके स्टॉकहोम प्रशासनिक क्षेत्र में कुल स्वीडन के 22% नागरिक रहत बाड़ैं।
मार्वल स्टूडियोज
मार्वल स्टूडियोज़, एलएलसी (Marvel Studios, LLC) चाहे मार्वल स्टूडियोज (जेकरा के पहिले 1993 से 1996 ले मार्वल फ़िल्म्स के नाँव से जानल जाय) एगो अमेरिकी फिलिम आ टीवी प्रोडक्शन कंपनी बाटे। ई वाल्ट डिज्नी कंपनी के डिवीजन, वाल्ट डिज्नी स्टूडियो के एगो सब्सिडरी कंपनी हवे। मार्वल स्टूडियो के प्रसिद्धी मार्वल सिनेमेटिक यूनिवर्स के फिलिम सभ खातिर हवे; ई फिलिम सभ मार्वल कॉमिक्स के पात्र सभ पर आधारित हईं।
2008 से अबतक ले, मार्वल स्टूडियो द्वारा कुल 27 मार्वल सिनेमेटिक यूनिवर्स के फिलिम रिलीज कइल गइल बाड़ी, आयरन मैन (2008) से ले के स्पाइडर-मैन: नो वे होम (2021) तक ले, आ 2021 के बाद से अबले पाँच गो टीवी सीरीज, वैंडाविजन (2021) से ले के हॉकआई (2021) तक ले। टीवी सीरीज वाट इफ़...? (2021) एह स्टूडियो के पहिली एनिमेटेड प्रापर्टी बा। ई सगरी फिलिम आ टीवी सीरीज सभ एक दुसरे से जुड़ल बाड़ीं आ कंटीन्यूइटी बना के कहानी आगे बढ़े ला; साथे में मार्वल वन-शॉट भी शामिल बा जे एही के प्रोडक्शन हवे। सगरी टीवी सीरीज में भी ई कंटीन्यूइटी जारी रखल गइल बाटे।
मार्वल सिनेमेटिक यूनिवर्स के अलावा, मार्वल स्टूडियो अउरी कई गो मार्वल-करेक्टर फिलिम फ्रेंचाइज सभ के साथे जुड़ल बा जे उत्तर अमेरिका के बॉक्स-ऑफिस पर $1 बिलियन से बेसी के कमाई करे वाला रहल बाड़ीं, इनहना में एक्स-मेन आ स्पाइडर-मैन संबंधित फ्रेंचाइज सामिल बाड़ीं।
मार्वल स्टूडियोज़ डिज़्नी+ पर प्रसारित होखे वाला टीवी सीरीज सभ के प्रोडक्शन से भी जुड़ल बा।
सेगा
सेेेगा (जापानी भाषा: 株式会社セガ) जापानी बिडियो गेम कंपनी बाटे। सेगा कंप्यूटर गेम बनावेला।
कुतुबनुमा
कुतुबनुमा (compass) एगो अइसन डिवाइस होला जे नेविगेशन खातिर इस्तेमाल होखे ला आ चारों दिसा के जानकारी देवे ला; एकरे अलावा ई भूगोलीय ओरिएंटेशन में कामे आवे ला। आमतौर पर एह में एगो चुंबकीय सुई होखे ले जेह पर उत्तर दिसा चिन्हित रहे ला। हालाँकि,एकरे अलावा एह में कार्ड नियर सतह भा सगरी दिसा चिन्हित करे वाला कंपास रोज भी हो सके ला। एकर उत्तर दिसंबर वाला हिस्सा चुंबकीय उत्तर दिसा के सूचित करे ला (हालाँकि पृथ्वी के चुंबकीय ध्रुव सभ के संदर्भ में देखल जाय तब टेक्निकल रूप से ऊ चुंबकीय दक्खिन होखे ला)। भूगोलीय उत्तर आ चुंबकीय उत्तर में कुछ अंतर होखे ला जेकरा के चुंबकीय अंतर भा मैग्नेटिक वैरियेशन कहल जाला।
एकर ई नाँव क़ुतुबनुमा, फ़ारसी से आइल हवे जहाँ क़ुतुब सितारा ध्रुवतारा के कहल जाला।
नोयडा
नोयडा (Noida) भारत के उत्तर प्रदेश राज्य में एक ठो शहर बा।
जनसांख्यिकी
साल 2011 के जनगणना अनुसार नोयडा के कुल शहरी जनसंख्या 637272 बाटे आ आसपास के उपशहरी इलाका के मिला लिहल जाय तब कुल जनसंख्या 637272 बा। जनसंख्या के हिसाब से ई भारत के 68वाँ शहर बाटे। जनगणना आँकड़ा के मोताबिक एह शहर में लिंगानुपात 824 आ साक्षरता के दर 86.53% बाटे।
सोनडिहरा
सोंडिहरा एगो छोट गांव हऽ। ई गाँव बिहार राज्य के रोहतास जिला मे पड़ेला, जेकर आबादी 970 रहे, २०११ मे। पुरुष आ महिला के आबादी क्रमशः 499 आ 471 बा। क्षेत्रफल लगभग 1.27 वर्ग किलोमीटर बा।
जनसांख्यिकी
क्षेत्रफल का आकार लगभग 1.27 वर्ग किलोमीटर बा।
भूगोल
सोंडिहरा शिवसागर ब्लॉक, सासाराम रोहतास बिहार में स्थित बा। सोंडिहरा गूगल मैप पर इस कॉर्डिनेट 24.9954°N, 83.89526°W पर स्थित बाटे।
जमशेदपुर
जमशेदपुर (Jamshedpur) भारत के झारखंड राज्य में एक ठो शहर बा।
जनसांख्यिकी
साल 2011 के जनगणना अनुसार जमशेदपुर के कुल शहरी जनसंख्या 6,31,364 बाटे आ आसपास के उपशहरी इलाका के मिला लिहल जाय तब कुल जनसंख्या 1337,131 बा। जनसंख्या के हिसाब से ई भारत के 69वाँ शहर बाटे। जनगणना आँकड़ा के मोताबिक एह शहर में लिंगानुपात 920 आ साक्षरता के दर 86.91% बाटे।
दालोमे
दालोमे नेपाल के गण्डकी प्रदेश के मुस्तांग जिला के 5 गो गांवपालिका सभ में से एगो गांवपालिका ह
जाँता
जाँता या हस्तचक्की या चक्की पत्थर से बनल एक प्रकार के चक्की ह, जवन दुगो गोल (वृताकार) पत्थर के एक दूसरा के ऊपर रख के बनल होखेला, नीचे वाली पत्थर के केंद्र बिंदु पर एगो डंडा लगावल होखेला। ऊपर वाली पत्थर पर केंद्र में एगो छेद होखेला जेसे होके नीचे वाली पत्थर पर लागल डंडा बाहर आइल रहेला। ऊपर वाली पत्थर के केंद्र के छेद से तनिक साइड में एगो दूसर छेद होखेला, जहाँ से अनाज के जाँता में डालल जाला। ऊपर वाली पत्थर पर किनारे के तरफ एगो डंडा लागल रहेला, जे के पकड़ के ऊपर वाली पत्थर के घुमावल जाला।
भारतीय सभ्यता आ भोजपुरी संस्कृति में जाँता के बहुत महत्व बा। ई के प्रयोग प्राचीन काल से होत चलल आइल बा। आज भी कुछ घर में जाँता देखल जा सकत बा।
सेवासदन
सेवासदन हिंदीके प्रसिद्ध उपन्यासकार प्रेमचंद द्वारा लिखल उपन्यास बा। १९१८ ई. में प्रकाशित इ उपन्यास प्रेमचंद के हिंदी में प्रसिद्ध कर दिहले वा। एकर पहले उ उर्दू में लिखत रहलें। सेवासदन स्त्री जीवन पर आधारित उपन्यास वा।
कहानी
सुमन ई उपन्यास के कथानायिका वा। ओकर बाप कृष्णचंद्र एगो ईमानदार दरोगा रहलें। दहेज के जुटावे खातिर उनखा रिश्वत लेवे पड़ल। थाना के दूसर करमचारी हिस्सा न मिले से दुखी होके कृष्णचंद्र के पकड़ा दिहले। सुमन के अपन माय गंगाजली तथा छोटकी बहिन शांता के साथ मामा के यहाँ जाय पड़ल। दहेज के बिना ओकर तय शादी टूट गइल और अंत में दुहाजू गजाधर के साथ बियाह करे पड़ल।
गजाधर के संगे सुमन शहर में आ गइल। उ अपन पड़ोसन भोली बाई के वेश्या रहे पर भी बड़ी पूछ होते देखलक। भोली बाई के मंदिर में बुलावल जात रहले। ओकर ुत्सव में शहर के बड़कन लोग आवत रहले। शहर के वकील पद्म सिंह के हियाँ भी बालक जन्म पर ओकरे नाच रखल गेल। इधर सुमन के कोई न पूछत रहले। ओकर दिन गरीबी में हर चीज ला तरसत जाला। पति ओकरा पर दुष्चरित्र होवे के शक करे लागल। दुन्हु जना के बीच खूब झगड़ा होवे लागल। एक रात गजाधर सुमन के घर से निकाल दिहले।
बेघर सुमन के भोली सहारा दिहले वा। भोली की संगती में सुमनो दालमंडी में जाय के फैसला कर लेलक।
सुमन के दशा देखके पद्म सिंह, बिट्ठल दास आदि अपना के दोषी समझे लगलन। नगर निगम के चुनाव में पद्म सिंह के जितला के बाद दाल मंडी के हटावे के खातिर नियम बनावल गेल। अंत में सुमन दालमंडी छोड़ के सेवासदन के स्थापना कइले वा। ओकरा में उ वेश्याओं की लड़कियन के शिक्षा, हस्तकला, गीत आदि सिखावे देवे लगल।
सुंदरलाल बहुगुणा
सुंदरलाल बहुगुणा (9 जनवरी 1927 — 21 मई 2021) एगो एक्टिविस्ट, गाँधीवादी आ पर्यावरणवादी रहलें। गढ़वाल हिमालय के इलाका में 1970 के दशक में पर्यावरण बचावे आ पेड़ के कटाई रोके खातिर इनके आंदोलन चिपको आंदोलन के नाँव से परसिद्ध भइल।
इनके पर्यावरण आंदोलन के खाली भारते ना बलुक पुरा बिस्व में पहिचान मिलल। भारत सरकार बाद में इनके पद्म विभूषण से सम्मानित कइलस जे भारत के दुसरा सभसे ऊँच नागरिक सम्मान हवे। एकरे अलावा इनके जमनालाल बजाज पुरस्कार आ परसिद्ध राइट लाइवलिहुड अवार्ड मिलल रहल।
21 मई 2021 के ऋषिकेश के एम्स में इनके 94 बरिस के उमिर में निधन भ गइल। इनके एहिजे कोविड-19 के इलाज खातिर भर्ती करावल गइल रहल।
सुरुआती जिनगी
सुंदरलाल बहुगुणा के जनम 9 जनवरी 1927 के तत्कालीन ब्रिटिश भारत के टेहरी गढ़वाल जिला के मारोदा गाँव में भइल रहे।
सुरुआती आंदोलन
बहुगुणा सामाजिक एक्टिविस्ट के रूप में अपना भूमिका के सुरुआत बस तेरह बरिस के उमिर में श्री देव सुमन के संरक्षण में शुरू कइले रहलें जे अहिंसा के सनेसा फइलावे के काम करें। सुरुआत में बहुगुणा अछूत परंपरा के खिलाफ लड़ाई शुरू कइलेन। बहुगुणा भारत के आज़ादी के आंदोलन में लोगन के अगुवाई कइलेन भारत के आज़ादी के समय ई उत्तर प्रदेश के कांग्रेस से जुड़ल रहलें। ओकरे बाद पहाड़ी औरतन के एकट्ठा क के शराब के खिलाफ आंदोलन शुरू कइलेन, 1965 से 1970 के दौरान।
बहुगुणा गाँधीवादी बिचारधारा अपना लिहले रहलें आ अपनी पत्नी विमला से एही शर्त पर बियाह कइले रहलें कि दुनों जन देहात के इलाका में रह के जिनगी बिताई आ गाँव में आश्रम के अस्थापना करी। गाँधी के बिचार से परभावित बहुगुणा उत्तराखंड में लगभग 4,700 किलोमीटर के जतरा पैदल कइलें जेह में उनके बड़-बड़ प्रोजेक्ट सभ से हिमालय के नाजुक इकोसिस्टम पर पड़े वाला परभाव देखलाई पड़ल आ एहिजे के गाँवन के सामाजिक-आर्थिक समस्या समुझे में मदद मिलल।
चिपको आंदोलन
चिपको आंदोलन, 26 मार्च 1974 के शुरू भइल एगो जनआंदोलन रहे जे उत्तर प्रदेश के पहाड़ी इलाका सभ में (आज के उत्तराखंड) अपने-आप लोकल लोगन द्वारा शुरू भइल। ई आंदोलन लकड़ी के ठीकेदार लोगन के जंगल आ पेड़ के कटाई के खिलाफ रहे। आंदोलन में हिस्सा लेवे वाला लोग पेड़ सभ के काटे से बचावे खातिर पेड़ से जा के सपट जाय आ आपन बिरोध दर्ज करावे। बहुगुणा एह आंदोलन से जुड़ गइलें आ नारा दिहलें "Ecology is permanent economy" (अरथ: पारितंत्र परमानेंट अर्थबेवस्था हवे)। बहुगुणा एह आंदोलन खाती समर्थन जुटावे निकल पड़लें आ 5,000-किलोमीटर के हिमालय जतरा शुरू कइलेन जे 1981 से 1983 ले चलल जेह में गाँव-गाँव जा के लोगन से भेंट-मुलाकात क के एह आंदोलन खाती समर्थन माँगल गइल। एही के बाद बहुगुणा तत्कालीन परधानमंत्री इंदिरा गांधी से मिललें आ एह मीटिंग के परिणाम रहल कि हरियर पेड़ काटे पर 15-बरिस के प्रतिबंध 1980 में लगावल गइल। बहुगुणा चिपको आंदोलन के प्रमुख नेता गौरा देवी के संपर्क में नजदीकी से रहलें। एही आंदोलन के समय एगो अउरी पर्यावरणी नेता चंडीप्रसाद भट्ट से इनके जुड़ाव आ सहजोग भइल।
टिहरी बाँध के बिरोध
बहुगुणा टिहरी में शुरू भइल बाँध प्रोजेक्ट के शुरू से खिलाफ रहलें आ एकरा बिरोध में अहिंसक सत्याग्रह आ अनशन कइलें। 1995 में बहुगुणा 45-दिन ले अनशन पर रहलें जेकरे बाद तत्कालीन परधानमंत्री पी. वी. नरसिम्हाराव वादा कइलें कि बान्ह के इकोलोजिकल परभाव के आकलन करे खाती समीक्षा समीति बनावल जाई। एकरे बादो बहुगुणा दुसरा अनशन दिल्ली में राजघाट पर 74-दिन के कइलेन, जब एच. डी. देवेगौड़ा के सरकार रहल आ देवेगौड़ो पर्सनल आश्वासन दिहलें कि समीक्षा कइल जाई। हालाँकि, सुप्रीम कोर्ट में एक दशक से बेसी ले चलल केस में 2001 में फैसला आइल आ काम शुरू हो गइल।
आर्मी ऑफ़ द डेड
आर्मी ऑफ़ द डेड (अंग्रेजी: Army of the Dead; माने: मुरदा के सेना) एगो अमेरिकी जॉम्बी फिल्म हऽ जेकर निर्देशन ज़ैक स्नायडर कइले बाड़न। एकर कथा शे हैटन आ जॉबी हैरोल्ड के लीखल हऽ। एह फिल्म मे बटिस्टा, इला पर्नेल, ओमरी हार्डविक, एना डेला रेगुएरा, थिओ रॉसी, नोरा आर्नेज्डर, हिरोयुकी सनादा, टिग नोटारो, रोल कैस्टिलो, हुमा कुरैशी आ गैरेट दिल्लहंट लेखा कलाकार लोग काम कइले बा।
सुंदरलाल बहुगुणा
टिहरी बाँध के बिरोध
अंत में, 2004 में बान्ह में पानी भरा गइल आ 31 जुलाई 2004 के बहुगुणा के टिहरी के ई इलाका छोड़ देवे के परल। टिहरी बाँध के भीतर बूड़े वाला गाँव सभ में इनहूँ के गाँव रहल। बाद में ई उत्तराखंड के राजधानी देहरादून आ गइलें आ अपनी पत्नी के साथे इहँवे रहत रहलें।
आर्मी ऑफ़ द डेड
एह फिलिम के बनावे के घोसना 2007 मे हो गइल रहे, बाकिर बने मे बहुते साल लागल, 2019 मे नेटफ्लिक्स एकर सवसे अधिकार कीन लिहलस। ओकरा बाद ज़ैक स्नायडर के निर्देशक बनावल गइल। फिलिम के सुटींग 2019 मे चालू भइल। एह फिलिम के 14 मई 2021 के अमेरिका के थिएटर आ नेटफ्लिक्स प रिलीज कइल गइल।
सुंदरलाल बहुगुणा
टिहरी बाँध के बिरोध
सुंदरलाल बहुगुणा हिमालय आ हिमालय पर बसे वाला पहाड़ी लोगन के सबल रक्षक रहलें। ई भारतीय नदी सभ के बचावे खाती भी सक्रिय रहलें।
निधन
बहुगुणा के 8 मई 2021 के ऋषिकेश के एम्स में दाखिल करावल गइल, जब ऊ कोविड-19 महामारी के चलते कोरोना पाजिटिव पावल गइल रहलें। एहिजे इलाज के दौरान 21 मई 2021 के 94 बरिस के उमिर में इनके निधन भ गइल।
वरंगल
वरंगल (Warangal) भारत के आंध्र प्रदेश राज्य में एक ठो शहर बा।
जनसांख्यिकी
साल 2011 के जनगणना अनुसार वरंगल के कुल शहरी जनसंख्या 615998 बाटे आ आसपास के उपशहरी इलाका के मिला लिहल जाय तब कुल जनसंख्या 759594 बा। जनसंख्या के हिसाब से ई भारत के 71वाँ शहर बाटे। जनगणना आँकड़ा के मोताबिक एह शहर में लिंगानुपात 997 आ साक्षरता के दर 83.3% बाटे।
शरावती नदी
शरावती नदी दक्खिन भारत के पच्छिमी घाट परबत श्रेणी से निकले वाली आ अरब सागर में गिरे वाली एगो प्रमुख नदी हवे। ई नदी पूरा तरीका से भारतीय राज्य कर्नाटक में बहे ले। नदी के कुल लंबाई 128 km बाटे आ ई अंबुतीर्थ से निकल के उत्तर कन्नड़ जिला के होनावर नाँव के जगह पर अरब सागर में गिरे ले; नदी के बेसिन के कुल रकबा 2985 km2 बाटे।
शरावती नदी के परसिद्धि एह पर बने वाला जोग झरना से हवे जे भारत के प्रमुख झरना सभ में से एक हवे।
नाँव
शरावती नदी के उदगम अंबुतीर्थ नाँव के जगह से होखे ला। एह जगह आ नदी से जुड़ल एगो कथा चलन में हवे। कथा के मोताबिक हिंदू धर्म में बिष्णु के अवतार मानल जाए वाला श्रीराम एहिजे अपना बनगमन के समय सीता के पियास लागे पर जमीन में एगो तीर मरलें जहाँ से पानी के सोता फूट बहल। एकरा के अंबुतीर्थ कहल जाला आ इहे शरावती के उदगम हवे। शरावती नाँव के पाछे भी इहे कहानी बतावल जाला, संस्कृत में "शर" के मतलब बाण होला।
नदी मारग
अंबुतीर्थ पच्छिमी घाट के परबत श्रेणी सभ में 730 m के ऊँचाई पर बा। अंबुतीर्थ कर्नाटक राज्य के शिवमोगा जिला के तीर्थहल्ली तालुका में पड़े ला आ तहसील के मुख्यालय से लगभग 15 किमी के दूरी पर बा। एहिजा से निकले के बादे नदी पर बंधा बना के बिजली बनावे वाला प्लांट लागल बा। ऊपरी, पहिला प्लांट के महात्मा गाँधी पनबिजली प्लांट कहल जाला।
आगे जा के नदी जोग झरना बनावे ले; झरना के ऊँचाई 253 m बाटे आ ई मेघालय के नोहकलिकाई आ गोवा के दूधसागर झरना के बाद भारत के तिसरा सभसे ऊँच झरना हवे। ई कर्नाटक आ भारत के एगो प्रमुख पर्यटक आकर्षण हवे। एहिजे पनबिजली प्रोजेक्ट खातिर बंधा बनावल गइल बा।
नदी के कुल लंबाई 128 km बाटे आ ई अंबुतीर्थ से निकल के कर्नाटक के शिमोगा आ उत्तर कन्नड़ जिला में बहे ले। एह नदी के पूरा थाला (बेसिन) के रकबा 2985 km2 बाटे। एकर मुख्य सहायिका नदी सभ में नंदीहोले, हरिद्रावती, माविनाहोले, हिलकुंजी, यानेहोले, हुरलीहोले आ नागोदीहोले नदी बाड़ी सऽ।
नदी के तीरे बसल शहर सभ में सभसे प्रमुख सागर नाँव के कस्बा बाटे। ई कस्बा जोग झरना से करीबन 24 किमी के दूरी पर बा।
अंत में शरावती उत्तर कन्नड़ जिला के होनावर नाँव के जगह पर अरब सागर में गिरे ले। एह तरीका से ई पच्छिमी घाट के पच्छिम ओर के बहे वाली नदी हवे।
चिपको आंदोलन
चिपको आंदोलन भारत के उत्तर प्रदेश राज्य के पहाड़ी इलाका (अब उत्तराखंड) में एक पर्यावरणी आंदोलन रहल जे फेड़ आ जंगल सभ के कटाई रोके खाती भइल रहे। 1973 में जनआंदोलन के रूप में सुरू भइल एह आंदोलन के सुंदरलाल बहुगुणा अगुवाई कइलेन। 1981 में इंदिरा गांधी सरकार हरियर पेड़ काटे पर प्रतिबंध लगा दिहलस।
बारहगांव मुक्तिक्षेत्र
बारहगांव मुक्तिक्षेत्र नेपाल के गण्डकी प्रदेश के मुस्तांग जिला के 5 गो गांवपालिका सभ में से एगो गांवपालिका ह
लेर्वा लेर्वा
लेर्वा लेर्वा (Snow partridge, बै॰ना॰:Lerwa lerwa) चिरइन के एगो प्रजाति बाटे। ई अपने जीनस में एकही चिरई बाटे। ई चिरई भारत, पाकिस्तान, नेपाल आ चीन के हिमालय परबत वाला इलाका में पावल जाले आ एकर शिकार कइल जाला।
फिरोजाबाद
फिरोजाबाद (Firozabad) भारत के उत्तर प्रदेश राज्य में एक ठो शहर बा।
जनसांख्यिकी
साल 2011 के जनगणना अनुसार फिरोजाबाद के कुल शहरी जनसंख्या 604214 बाटे आ आसपास के उपशहरी इलाका के मिला लिहल जाय तब कुल जनसंख्या 604214 बा। जनसंख्या के हिसाब से ई भारत के 73वाँ शहर बाटे। जनगणना आँकड़ा के मोताबिक एह शहर में लिंगानुपात 892 आ साक्षरता के दर 66.32% बाटे।
नीला पिट्टा
नीला पिट्टा (Blue pitta; Hydrornis cyaneus) एक किसिम के चिरई हवे जे पिट्टा परिवार के सदस्य हवे आ भारतीय उपमहादीप में पूर्वोत्तर भारत; चीन में दाक्खिनी चीन आ दाक्खिन-पुरुब एशिया में के इंडो-चाइना इलाका में पावल जाले। मुख्य रूप से ई नम जंगल सभ में रहे वाली चिरई हवे, हालाँकि कुछ सूखा जंगल सभ में भी रह सके लें। ई चुपचाप आ एकाकी रहे वाली चिरई हवे जे जमीन पर पत्ता टार-टार के छोट किरौना बीन के खाले।
बरफी
बरफी या बर्फी खोआ पर आधारित एक प्रकार के मिठाई ह, जेमें चीनी के साथ अउर भी खाये वाली चीज के डाल के बनावल जाला, जे के कई प्रकार के आकार में काट दिहल जाला। बरफी भारतीय उपमहाद्वीप पर बहुत प्रचलित मिठाई ह।
रौतामाई
रौतामाई नेपाल के कोशी प्रदेश के उदयपुर जिला में एगो गाँवपालिका बा। नेपाल में नाया 744 स्थानीय प्रशासनिक इकाई लागू भइला के बाद से पुरनका समय के नामेटार, भुटार, लाफेगाँउ, पोखरी आ रौता गाँव बिकास समीति (गाविस) सभ के मिला दिहल गइल आ एह गाँवपालिका के स्थापना भइल। एह गाँवपालिका के अब कुल 8 वार्ड में बाँटल गइल आ एकर कार्यालय पहिले के भुटार गाविस के केंद्र पर रखल गइल बा। गाँवपालिका के कुल जनसंख्या 23,481 बा आ कुल रकबा 204 वर्ग किलोमीटर बाटे।
प्रशासनिक बिभाजन
रौतामाई गाँवपालिका के निर्माण से पहिले ई इलाका कई गो गाविस सभ में बिभाजित रहल जिनहन के आपस में बिलय क के ई गाँवपालिका बनावल गइल। ई गाविस सभ बा:
डिटरमिनिज्म
डिटरमिनिज्म भा डेटरमिनिज़्म (determinism), एगो दृष्टिकोण हवे जे ई मान के चले ला कि मनुष्य द्वारा अपना इच्छा से कइल गइल काम, चाहे कवनो प्राकृतिक घटना, चाहे सामाजिक भा मनोबैज्ञानिक घटना सभ पहिले के कारण सभ के चाहे बाहरी पर्यावरण आ परिस्थिति सभ के रिजल्ट होला। हिंदी भाषा में एकरा खातिर नियतिवाद आ निश्चयवाद शब्दन के इस्तेमाल कइल जाला।
साहित्य, इतिहास, संस्कृति, समाजशास्त्र आ मनोबिज्ञान नियर कई बिसय सभ में एह दृष्टिकोण भा बिचारधारा के बिद्वानन द्वारा खंडन-मंडन कइल गइल बा। मूल रूप से ई दर्शन के कांसेप्ट हवे। मनुष्य आ पर्यावरण के आपसी संबंध के अध्ययन के रूप में भूगोल के शाखा, मानव भूगोल में पर्यावरणी डिटरमिनिज्म आ संभववाद के बीचा में लमहर समय ले दू गो बिचारधारा चलन में रहलीं।
दुर्गासागर
दुर्गासागर झील, बांग्लादेस के दक्खिनी हिस्सा में बारिसाल डिवीजन में एगो बिसाल पोखरा बा। ई दक्खिनी बांग्लादेस के सभसे बिसाल पोखरा हवे आ लोकल लोग एकरा के दूर्गासागर दिघी भा माधबपाशा दिघी कहे ला। एकर कुल रकबा करीबन 2,500 हेक्टेयर बा।
एह झील भा पोखरा के, राजा जय नारायण के महतारी रानी दुर्गाबती 1780 में खनववले रहली। एकरे बीचा में एगो दीप बा जे एकरे मूल डिजाइन के हिस्सा ना हवे बलुक बाद में पर्यटन खाती अउरी सुघर बनावै बदे बनवावल गयल।
झील बारिसाल शहर से करीब इगारह किलोमीटर के दूरी पर बा आ इलाका के प्रमुख पर्यटन के जगह हवे।
कोच्चि
कोच्चि (Kochi) भारत के केरल राज्य में एक ठो शहर बा।
जनसांख्यिकी
साल 2011 के जनगणना अनुसार कोच्चि के कुल शहरी जनसंख्या 6,02,046 बाटे आ आसपास के उपशहरी इलाका के मिला लिहल जाय तब कुल जनसंख्या 21,17,990 बा। जनसंख्या के हिसाब से ई भारत के 74वाँ शहर बाटे। जनगणना आँकड़ा के मोताबिक एह शहर में लिंगानुपात 1027 आ साक्षरता के दर 97.36% बाटे।
दि एलिफेंट विस्परर्स
दि एलिफेंट विस्परर्स (The Elephant Whisperers) 2022 में बनल तमिल भाषा के एगो छोट डॉक्यूमेंट्री फिलिम हवे जेकर निर्देशन डॉक्यूमेंट्री फिलिम निर्माता कार्तिकी गोंसाल्वेस अपना निर्देशन के समहुत करे में कइले बाड़ी। भारत-अमेरिकी सह-निर्माण के ई डॉक्यूमेंट्री एगो मरद-मेहरारू के जोड़ा आ एगो अनाथ हाथी के बच्चा रघु के बीच बने वाला बंधन के बारे में बा जेकरा के ओह लोग के देखभाल के जिम्मा सौंपल गइल रहल। सिख्या एंटरटेनमेंट द्वारा निर्मित एह फिलिम के वर्ल्ड प्रीमियर 9 नवंबर 2022 के अमेरिका में डॉक्यूमेंट्री सभ खातिर एगो फिलिम फेस्टिवल डॉक एनवाईसी फिलिम फेस्टिवल में भइल।
फाइल शेयरिंग
फ़ाइल साझा करे वाली टेक्नॉलजी, जइसे कि बिटटोरेंट, आधुनिक जमाना के मीडिया पाइरेसी के अभिन्न अंग बन चुकल बाड़ें; अइसने हालत एकेडमिक डेटा आ अउरी फिरी कंटेंट खातिर भी बाटे।
टेट्राओफैसिस ज़सीनाई
टेट्राओफैसिस ज़सीनाई (Szechenyi's monal-partridge, बै॰:Tetraophasis szechenyii) चिरइन के एगो प्रजाति बाटे। ई चिरई भारत, नेपाल, भूटान आ चीन के बोरियल जंगल वाला इलाका सभ में मिले ले।
एकर कॉमन अंग्रेजी नाँव आ बैज्ञानिक नाँव, हंगरी के खोजी Graf Bela Széchenyi के नाँव पर रखल गइल बाटे।
बिहार के ऊँच शिक्षा संस्थानन के लिस्ट
ई बिहार, भारत उँच शिक्षा संस्थान सभ के सूची हटे:
पाक जलजोड़
पाक जलजोड़ भारत आ श्रीलंका के बीचा में एगो जलजोड़ बा।
जोंडा
जोंडा (Zonda) अर्जेंटाइना में बहे वाली लोकल हवा हवे। ई फॉन किसिम के हवा हवे, मने की कौनों पहाड़ के ऊपर से गुजर के दुसरे साइड के पहाड़ी ढाल से नीचे आवे पर गरम आ सूखल हवा हवे। चिली आ अर्जेंटाइना के सीमा पर मौजूद एंडीज परबत के पूरबी ढाल पर ई हवा बहे ले आ पच्छिम से आवे ले।
एकर एगो नाँव सोंदो/सोंडो (Sondo) भी हवे।
पैदाइश
पोलर मारीटाइम हवा राशि से पैदाहोखे वाली हवा हवे जे एंडीज परबत के पच्छिमी ढाल पर ठंढा आ नम होखे ले बाकी पहाड़ पर चढ़े के समय बरखा करे ले आ जब दुसरे साइड में जोंडा के रूप में उतरे ले तब एडियाबेटिक प्रासेस से गर्म होखे लागे ले आ बहुधा धूल-धक्कड़ भरल भी हो सके ले। एकर रफ़्तार 240 किमी/घंटा तक ले हो सके ले।
ट्रेनिंग वर्कशॉप
ट्रेनिंग वर्कशॉप सीखे-सिखावे वाला अइसन एक्टिविटी होला जे में भाग लेवे वाला लोग खाली पैसिव तरीका से कौनों लेक्चर सुने चाहे प्रजेंटेशन देखे के काम ना करे ला बलुक आपस में इंटरैक्टिव तरीका से एक्टिविटी सभ में हिस्सा ले के सीखे ला।
एकेडमिक जगत में अइसन कान्फ्रेंस के जरिये भी होला आ कबो कबो कांफ्रेस आ सेमीनार के हिस्सा के रूप में भी ट्रेनिंग वर्कशाप करावल जाला।
सेल्योक्स १ निकेटर
जीनगी
सेल्योक्स अंटियोकस के पूत रहे, हेकर जनम यरोपस मे भइल रहे।
राष्ट्रीय जनता दल
राष्ट्रीय जनता दल भारत के एगो राजनीतिक दल हटे जेकर स्थापना 1997 मे लालू प्रसाद यादव कइले रहीं। ई पार्टी 1997 से ले के 2005 ले बिहार मे सासन कइलस, जेहमे साल 2000 ले झारखंड बिहार से अलगा ना भइल रहे। 2005 मे दल बिधान सभा मे चुनाव हारि गइल आ 2015 ले बिहार के सत्ता से बहरा रहल, 2015 मे जनता दल यूनाइटेड से गठबंधन कर के फेर सत्ता में आइल बाकिर 2017 मे गठबंधन टूट गइल आ दल सत्ता से बहरी हो गइल। लोकसभा मे दल 2004 से 2014 ले सरकार मे रहल। अबहिन ई दल झारखंड के राज्य सरकार के गठबंधन के हिस्सा बिया।
भावनगर
भावनगर (Bhavnagar) भारत के गुजरात राज्य में एक ठो शहर बा।
जनसांख्यिकी
साल 2011 के जनगणना अनुसार भावनगर के कुल शहरी जनसंख्या 593368 बाटे आ आसपास के उपशहरी इलाका के मिला लिहल जाय तब कुल जनसंख्या 606282 बा। जनसंख्या के हिसाब से ई भारत के 75वाँ शहर बाटे। जनगणना आँकड़ा के मोताबिक एह शहर में लिंगानुपात 921 आ साक्षरता के दर 84.7% बाटे।
पर्यावरणी डिटरमिनिज्म
पर्यावरणी डिटरमिनिज्म (environmental detterminism ) चाहे भूगोलीय डिटरमिनिज्म (geographical detterminism) मानव भूगोल आ सांस्कृतिक भूगोल के एगो बिचारधारा चाहे नजरिया (व्यू प्वाइंट) हवे जे ई माने ला कि कौनों क्षेत्र बिसेस के भौतिक पर्यावरण ओह जगह के मनुष्य के जिनगी आ ओहिजे मनुष्य के कामकाज आ सांस्कृतिक-इतिहासी बिकास के निश्चित भा निर्धारित करे ला। आसान शब्द में, कौनों जगह के पर्यावरण ओहिजे के मानवीय भूगोल के तय करे ला।
एह बिचारधारा के जोर मूल रूप से जर्मनी में रहल आ फ्रेडरिक रेटजेल के एकर अगुआ मानल जाला। अमेरिकी भूगोलवेत्ता लोगन में रेटजेल के शिष्या ई. सी. सेम्पुल एकर कट्टर समर्थक रहली। भूगोल के चिंतन में एह बिचारधारा खिलाफत भा कंपटीशन में संभववाद के बिचारधारा जनमल जेकर चलन फ्रांस में भइल। बाद में एह बिबाद के बीचा में समझौता के रूप में ई मानल गइल कि ई दुनों बिचार अति के समर्थक बाड़ें।
पेड़ा
पेड़ा एक प्रकार के मिठाई ह जवन मुख्यत: खोआ से बनेला। ई मिठाई भारतीय उपमहाद्वीप पर प्रचलित एगो मिठाई ह। ई में खोआ के साथ साथ चीनी के भी प्रयोग होखेला। इलायची, पिस्ता, केसर वगैरह के प्रयोग परंपरागत स्वाद अनुसार प्रयोग होखेला। ई मिठाई के रंग मलाईदार सफेद से लेकर हल्का भुअर हो सकत बा। मथुरा के पेड़ा बहुत अधिक प्रचलित पेड़ा ह।
पबित्रा बनजीव बिहार
पबित्र बनजीव बिहार (Pobitora Wildlife Sanctuary, पोबितोरा वाइल्डलाइफ़ सैंक्चुअरी; लोकल: पोबितोरा अभयारण्य) भारतीय राज्य आसाम के मोरीगाँव जिला में ब्रह्मपुत्र नदी के दक्खिनी तीरे पर एगो बनजीव बिहार (वाइल्डलाइफ़ सैंक्चुअरी) बाटे। ई एक सींघ वाला भारतीय गैंडा खातिर परसिद्ध हवे। एकर अस्थापना 1987 में भइल रहल आ ई 38.85 वर्ग किलोमीटर एरिया में बिस्तार लिहले बा जहाँ घास के मैदान आ नमभूमि (वेटलैंड) बाटे। एहिजे आसाम के गैंडा सभ के भारी आबादी बा आ बिस्व में सभसे बेसी गैंडा घनत्व बाटे। 2018 में भइल गैंडा जनगणना में एहिजे कुल 102 गैंडा रिकार्ड कइल गइल रहलें ; एक तरह से रकबा के हिसाब से ई गैंडा सभ के अति-जनसंख्या वाला इलाका बन चुकल बा।
गैंडा के अलावा ई कई गो अउरियो जीव सभ के आवास हवे जेह में लगभग 58 किसिम के पनिहा चिरई सभ के प्रजाति के 24,000 चिरई दर्ज कइल गइल रहलीं।
टेट्राओगैलस टिबेटानस
टेट्राओगैलस टिबेटानस (Tibetan snowcock, बै॰:Tetraogallus tibetanus) चिरइन के तीतरबंस के एगो प्रजाति बाटे। पच्छिमी हिमालय आ तिब्बत के ऊँचाई वाला इलाका सभ में पावल जाले। देस अनुसार देखल जाय ट पाकिस्तान, भारत, नेपाल, भूटान आ तिब्बत में मिले ले।
पर्यावरणी डिटरमिनिज्म
हिंदी भाषा में एकरा के पर्यावरणीय नियतिवाद चाहे पर्यावरणीय निश्चयवाद के नाँव से जानल जाला। एकरे आगे के बहस में नियो-डिटरमिनिज्म, आ प्रसंभववाद के बिकास भइल।
छन्नूलाल मिश्र
पंडित छन्नूलाल मिश्र (जनम 3 अगस्त 1936) हिंदुस्तानी शास्त्रीय संगीत के एगो गायक बाड़ें। बनारस के मिश्र, किराना घराना के प्रमुख गायक लोग में गिनल जालें आ ख़याल गायन अउरी पूरबी अंग के गायन (ठुमरी) खाती मसहूर हवें।
पियदसी
पियदसी असोक के दोसरका नांव रहे। ई एगो पाली सबद हऽ जेकर माने "एगो अईसन मानुस के दोसरा प दाया माया करत होखे" होला। असोक के सिला थम सभ पे ई नांव "देवानंपिय" संगे ढेर हाली आइल बा।
देवानंपिय
देवानंपिय (धम्म लिपि: 𑀤𑁂𑀯𑀸𑀦𑀁𑀧𑀺𑀬) एगो मगध सबद हऽ जेकर पदवी असोक के भेटाइल रहे। हेकर माने होला "अईसन मानुस के देवता सभ के पीया (प्रिय) होखे"।
चिंबोराजो
चिंबोराजो भा चिम्बोरासो (Chimborazo; ; चिंबोरासो ) एंडीज परबत के कार्डिलेरा ऑक्सीडेंटल श्रेणी में एगो ठंढा चुकल ज्वालामुखी परबत चोटी हवे। मानल जाला कि एह ज्वालामुखी में अंतिम बेर 550 ईस्वी में बिस्फोट भइल रहे तबसे ई शांत बाटे।
दुर्गापुर
दुर्गापुर (Durgapur) भारत के पच्छिम बंगाल राज्य में एक ठो शहर बा।
चिंबोराजो
एह चोटी के ऊँचाई 6263 m बा आ ई इक्वेडोर देस में सभसे ऊँच परबत चोटी बाटे।
दुर्गापुर
जनसांख्यिकी
साल 2011 के जनगणना अनुसार दुर्गापुर के कुल शहरी जनसंख्या 566517 बाटे आ आसपास के उपशहरी इलाका के मिला लिहल जाय तब कुल जनसंख्या 581409 बा। जनसंख्या के हिसाब से ई भारत के 77वाँ शहर बाटे। जनगणना आँकड़ा के मोताबिक एह शहर में लिंगानुपात 925 आ साक्षरता के दर 86.02% बाटे।
द कपिल शर्मा शो
द कपिल शर्मा शो (भोजपुरी: कपिल शर्मा क कार्यक्रम) भारत क एक ठे हिंदी हास्य कार्यक्रम हऽ, एकर प्रसारण सोनी पर हर शनिचर आऊर अतवार के होला। एकर निर्माता आऊर मुख्य प्रस्तोता कपिल शर्मा हउअँ। इनकरे अलावा मुख्य कलाकारन में कृष्णा अभिषेक, किकू शारदा, चन्दन प्रभाकर, सुमोना चक्रवर्ती, भारती सिंह आदि लोग हउअँ।